GREEK SUPREME COURT DECISION

Decision ID: 841/2024
Decision Number: 841
Decision Year: 2024
Department: Ποινικό (Ζ)
Court Section: ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ Ζ' ΠΟΙΝΙΚΟ ΤΜΗΜΑ Συγκροτήθηκε από τους Δικαστές: Αλεξάνδρα Αποστολάκη, Προεδρεύουσα Αρεοπαγίτη (η οποία ορίστηκε με την υπ' αριθμ. 97/2024 πράξη της Προέδρου του Αρείου Πάγου) - Εισηγήτρια, Σπυρίδωνα Κουτσοχρήστο, Γεώργιο Παπαγεωργίου, Φώτιο Μουζάκη και Αικατερίνη Χονδρορίζου, Αρεοπαγίτες. Συνήλθε σε δημόσια συνεδρίαση στο Κατάστημά του στις 29 Μαΐου 2024, με την παρουσία του Αντεισαγγελέα του Αρείου Πάγου Βασιλείου Παππαδά (γιατί κωλύεται η Εισαγγελέας) και της Γραμματέα Ε. Κ., για να δικάσει την αίτηση του αναιρεσείοντος - κατηγορουμένου E. Z. του I., κατοίκου ... και ήδη κρατουμένου στις Αγροτικές Φυλακές Κασσαβέτειας Μαγνησίας, ο οποίος δεν παραστάθηκε, για αναίρεση της 266/2023 απόφασης του Πενταμελούς Εφετείου Κακουργημάτων Θεσσαλονίκης. Το Τριμελές Εφετείο Κακουργημάτων Θεσσαλονίκης με την ως άνω απόφασή του διέταξε όσα λεπτομερώς αναφέρονται σ' αυτή, και o αναιρεσείων - κατηγορούμενος ζητεί την αναίρεσή της για τους λόγους που περιλαμβάνονται στην από 6-10-2023 αίτησή του αναίρεσης, η οποία ασκήθηκε με δήλωση ενώπιον του Γραμματέα του Εφετείου Θεσσαλονίκης, Η. Α., έλαβε αριθμό 25/2023 και καταχωρίστηκε στο οικείο πινάκιο με τον αριθμό 951/2023. Αφού άκουσε Τον Αντεισαγγελέα, που πρότεινε να απορριφθεί ως ανυποστήρικτη η κρινόμενη αίτηση αναίρεσης και να επιβληθούν τα έξοδα στον αναιρεσείοντα,

Judges: Αλεξάνδρα Αποστολάκη, Προεδρεύουσα Αρεοπαγίτη - Εισηγήτρια, Σπυρίδωνα Κουτσοχρήστο, Γεώργιο Παπαγεωργίου, Φώτιο Μουζάκη, Αικατερίνη Χονδρορίζου

COURT COMPOSITION AND PROCEEDINGS
ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ Ζ' ΠΟΙΝΙΚΟ ΤΜΗΜΑ Συγκροτήθηκε από τους Δικαστές: Αλεξάνδρα Αποστολάκη, Προεδρεύουσα Αρεοπαγίτη (η οποία ορίστηκε με την υπ' αριθμ. 97/2024 πράξη της Προέδρου του Αρείου Πάγου) - Εισηγήτρια, Σπυρίδωνα Κουτσοχρήστο, Γεώργιο Παπαγεωργίου, Φώτιο Μουζάκη και Αικατερίνη Χονδρορίζου, Αρεοπαγίτες. Συνήλθε σε δημόσια συνεδρίαση στο Κατάστημά του στις 29 Μαΐου 2024, με την παρουσία του Αντεισαγγελέα του Αρείου Πάγου Βασιλείου Παππαδά (γιατί κωλύεται η Εισαγγελέας) και της Γραμματέα Ε. Κ., για να δικάσει την αίτηση του αναιρεσείοντος - κατηγορουμένου E. Z. του I., κατοίκου ... και ήδη κρατουμένου στις Αγροτικές Φυλακές Κασσαβέτειας Μαγνησίας, ο οποίος δεν παραστάθηκε, για αναίρεση της 266/2023 απόφασης του Πενταμελούς Εφετείου Κακουργημάτων Θεσσαλονίκης. Το Τριμελές Εφετείο Κακουργημάτων Θεσσαλονίκης με την ως άνω απόφασή του διέταξε όσα λεπτομερώς αναφέρονται σ' αυτή, και o αναιρεσείων - κατηγορούμενος ζητεί την αναίρεσή της για τους λόγους που περιλαμβάνονται στην από 6-10-2023 αίτησή του αναίρεσης, η οποία ασκήθηκε με δήλωση ενώπιον του Γραμματέα του Εφετείου Θεσσαλονίκης, Η. Α., έλαβε αριθμό 25/2023 και καταχωρίστηκε στο οικείο πινάκιο με τον αριθμό 951/2023. Αφού άκουσε Τον Αντεισαγγελέα, που πρότεινε να απορριφθεί ως ανυποστήρικτη η κρινόμενη αίτηση αναίρεσης και να επιβληθούν τα έξοδα στον αναιρεσείοντα,

REASONING
ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ Κατά τη διάταξη του άρθρου 512 παρ. 1 εδ. γ' του ΚΠοινΔ, ο Εισαγγελέας του Αρείου Πάγου κλητεύει τον αναιρεσείοντα και τους υπόλοιπους διαδίκους στο ακροατήριο του Δικαστηρίου του Αρείου Πάγου, με κλήση που επιδίδεται σύμφωνα με τα άρθρα 155-162 και μέσα στην προθεσμία του άρθρου 166 του ίδιου Κώδικα, κατά δε τη διάταξη του άρθρου 514 εδ. α' ΚΠοινΔ, αν ο αναιρεσείων δεν εμφανιστεί, η αίτησή του απορρίπτεται, ως ανυποστήρικτη. Από τις διατάξεις αυτές, σε συνδυασμό και προς εκείνη της παρ. 3 του άνω άρθρου 512 του ΚΠοινΔ, προκύπτει ότι, αν κατά τη συζήτηση της αίτησης αναίρεσης δεν εμφανιστεί στο ακροατήριο του Αρείου Πάγου ο αιτών την αναίρεση, ήτοι δεν εμφανιστεί προσηκόντως με συνήγορο ή δεν εκπροσωπηθεί από συνήγορο, αν και κλητεύθηκε νόμιμα και εμπρόθεσμα για να παραστεί, η αίτηση αναίρεσης απορρίπτεται ως ανυποστήρικτη και επιβάλλονται στον αναιρεσείοντα τα δικαστικά έξοδα. Στην προκειμένη περίπτωση, η με αριθμ. 25/06-10-2023 αίτηση του αναιρεσείοντος E. Z. του I. για αναίρεση της με αριθμ. 266/2023 απόφασης του Πενταμελούς Εφετείου Κακουργημάτων Θεσσαλονίκης, με την οποία καταδικάστηκε για την αξιόποινη πράξη της διακίνησης ναρκωτικών ουσιών με τη μορφή της οργάνωσης κατά συναυτουργία σε δραστηριότητα διακίνησης και παράδοσης ναρκωτικών ουσιών με την ελαφρυντική περίσταση του άρθρου 84 παρ. 2 περ. ε' του ΠΚ, σε ποινή κάθειρξης έξι (6) ετών, εισήχθη προς εκδίκαση ενώπιον του παρόντος Δικαστηρίου. Από το από 30-10-2023 αποδεικτικό επίδοσης της Ζ. Π., Γραμματέα Ε.Α.Σ.Κ.Ν. Κασσαβέτειας, προκύπτει, ότι ο αναιρεσείων κλητεύθηκε από τον Εισαγγελέα του Αρείου Πάγου, με την υπ' αριθμ. 951/30-10-2023 κλήση του, που επιδόθηκε νομότυπα και εμπρόθεσμα με παράδοση στα χέρια του αναιρεσείοντος, κατά τα άρθρα 159 εδ. α, 162 και 166 του ΚΠοινΔ, προκειμένου να εμφανισθεί στην αρχική δικάσιμο της 17-01-2024, κατά την οποία η εκδίκαση αναβλήθηκε κατόπιν αιτήματος του αναιρεσείοντος, για λόγο, που συνιστούσε ιδιαιτέρως εξαιρετική περίπτωση, με την υπ' αριθμ. 112/17-01-2024 απόφαση του ιδίου Τμήματος του Αρείου Πάγου, για την αναφερόμενη στην αρχή της παρούσας συνεδρίαση, προς υποστήριξη της κρινόμενης αίτησής του. Εντούτοις, κατά την ως άνω δικάσιμο και κατά την εκφώνηση της υπόθεσης στη σειρά της από το σχετικό έκθεμα ο αναιρεσείων δεν εμφανίστηκε στο ακροατήριο του Δικαστηρίου τούτου με συνήγορο ούτε εκπροσωπήθηκε από πληρεξούσιο δικηγόρο. Με τα δεδομένα αυτά και, εφόσον: α) ο αναιρεσείων κλητεύθηκε νομότυπα και εμπρόθεσμα, όπως προαναφέρθηκε, για να παρασταθεί δια συνηγόρου στο ακροατήριο του Δικαστηρίου του Αρείου Πάγου (Ποινικό Τμήμα) κατά τη στην αρχή της παρούσας αναφερομένη δικάσιμο, με τη μνεία ότι, όπως βεβαιώνεται στο άνω αποδεικτικό επίδοσης, αν δεν παραστεί στη δίκη με συνήγορο, η αναίρεσή του θα απορριφθεί ως ανυποστήρικτη, και β) δεν συντρέχει περίπτωση αυτεπάγγελτης εφαρμογής επιεικέστερου νόμου, αφορώντος στην προαναφερόμενη αξιόποινη πράξη, για την οποία κηρύχθηκε ένοχος ο αναιρεσείων, που να ισχύει μετά τη δημοσίευση της προσβαλλόμενης απόφασης (άρθρ. 514 β' ΚΠΔ), πρέπει η υπό κρίση αίτηση αναίρεσης να απορριφθεί ως ανυποστήρικτη και να επιβληθούν σε βάρος του τα έξοδα της ποινικής διαδικασίας (άρθρ. 577 παρ. 2 περ. α σε συνδ. με άρθρ. 578 παρ. 1 του ΚΠοινΔ, όπως τροποπ. με τα άρθρ. 114 και 115 του Ν. 5090/2024), όπως ειδικότερα ορίζεται στο διατακτικό.

DECISION
ΓΙΑ ΤΟΥΣ ΛΟΓΟΥΣ ΑΥΤΟΥΣ Απορρίπτει τη με αριθμ. 25/06-10-2023 αίτηση του αναιρεσείοντος E. Z. του I. για αναίρεση της με αριθμ. 266/2023 απόφασης του Πενταμελούς Εφετείου Κακουργημάτων Θεσσαλονίκης. Επιβάλλει σε βάρος του αναιρεσείοντος τα δικαστικά έξοδα, που ανέρχονται σε οκτακόσια (800) ευρώ. Κρίθηκε και αποφασίσθηκε στην Αθήνα στις 12 Ιουνίου 2024. Δημοσιεύθηκε στην Αθήνα σε δημόσια συνεδρίαση στο ακροατήριό του στις 13 Ιουνίου 2024. Η ΠΡΟΕΔΡΕΥΟΥΣΑ

LEGAL REFERENCES
Articles Referenced: άρθρου 512 παρ. 1 εδ. γ', άρθρα 155, άρθρου 166, άρθρου 514 εδ. α', άρθρου 512, άρθρου 84 παρ. 2 περ. ε' του ΠΚ, άρθρα 159 εδ. α, άρθρου 514, άρθρου 84, άρθρα 159
Article Codes: ΠΚ
Law References: nan
Total Articles Cited: 7

DATES MENTIONED: 6-10-2023|06-10-2023|30-10-2023|17-01-2024|29-05-2024|12-06-2024|13-06-2024

SOURCE: https://areiospagos.gr/nomologia/apofaseis_DISPLAY.asp?cd=7KJVT6PQHKIOTB7R6MGVH0MQ5LC67I&apof=841_2024&info=ΠΟΙΝΙΚΕΣ -  Ζ